  Анжелика Тихонова корреспондент Анай кыллэн калыккуспо нуналэзлы сӥзьыса, Пичи Пургаын «ВКонтакте» мерлыко вотэсын #ЧузъяськеУдмурт Кырӟан хештеген акция ялӥзы. Сое Пичи Пургаысь лулчеберетъя юртын малпазы. Со сярысь ивортодэтъя «Удмуртия» агентстволэн корреспондентэзы огез радъясез, лулчеберетъя юртысь ӧнерчи Елена Пименова вераз. Мар ортчытом шуыса малпаськыса пуким но, таӵе малпан йырамы лыктӥз. «Чузъяське пурга кырӟан» шуыса ниманы малпам вал, но пурга кырӟанъёсты ӧжыт адями тодэ шуыса, удмурт кырӟан карим. Нырысь мон ачим ужъюртъёстӥ снимать карыса ветлӥ вал, собере мукет адямиос но, интернетысь адӟыса видео лэсьтыса, келяны кутскизы Елена Пименова, Пичи Пургаысь лулчеберетъя юртысь ӧнерчи Акциез радъясьлэн верамезъя, та дырлы #ЧузъяськеУдмурт Кырзан хештегъя даслэсь трос кырӟан вуиз ини. Тодэ вайытом, Анай кыллэн калыккуспо нуналэзлы сӥзьыса «Вконтакте» мерлыко вотэсын акция Дэбес ёросысь егитъёс но ялӥзы. Соос «Мон удмурт» фотоэстафета радъязы.  Озьы ик лыдӟе: «Котькудӥзлэн аслаз, но ваньмызлэн одӥг сярысь: Удмуртиын улӥсь пӧртэм выжыысь адямиослэн анай кылзы сярысь малпанъёссы» Тегъёс: Лулчеберет ПичиПурга удмуртъёс Мерлык удмурткыл  